text: [{"text_idx": "#000002", "text": "Nu\u0301 amerikanska Senati\u00f0 hevur samtykt ny\u0301ggja orku- og ve\u00f0urlagslo\u0301g kann ta\u00f0 fa\u0301a sto\u0301ran ty\u0301dning fyri gr\u00f8na orkuvinnuna i\u0301 Danmark"}, {"text_idx": "#000004", "text": "Samb\u00e6rt Energy Watch er m\u00f8guleiki fyri, at fleiri av milliardunum, sum skulu bru\u0301kast til at menna eitt nu\u0301 vindorku, kunnu enda i\u0301 Danmark, sum longu hevur ein ty\u0301\u00f0andi markna\u00f0 i\u0301 USA."}, {"text_idx": "#000007", "text": "-Hetta er eitt einastandandi h\u00f8vi hja\u0301 teimum mongu donsku fyrit\u00f8kunum, sum arbei\u00f0a vi\u00f0 varandi orkuloysnum, og eg tru\u0301gvi, okkara royndir og framlei\u00f0slur kunnu koma at fylla v\u00e6l i\u0301 u\u0301tbyggingini av gr\u00f8nari orku i\u0301 USA sigur Kristian Jensen. Og her sipar hann fyrst og fremst til framlei\u00f0slu av vindmyllum, har Danmark i\u0301 dag gongur a\u0301 odda i\u0301 heiminum."}, {"text_idx": "#000008", "text": "-Vit eru fremst i\u0301 heiminum at bru\u0301ka vindmyllur til at framlei\u00f0a reina og varandi orku. Ti\u0301 fara vit at fa\u0301a ein part av k\u00f8kuni, ta\u0301 amerikanarar fara at gera i\u0301l\u00f8gur i\u0301 m.a. vindorku sigur hann."}, {"text_idx": "#000009", "text": "I\u0300 lo\u0301garpakkanum, sum var\u00f0 samtyktur vi\u00f0 minst m\u00f8guliga fleiritali i\u0301 Senatinum, eru settar av 370 mia. dollarar til at minka um CO2 u\u0301tla\u0301ti\u00f0 vi\u00f0 40% i\u0301 2030."}, {"text_idx": "#000011", "text": "USA er i\u0301 dag ta\u00f0 landi\u00f0 i\u0301 heiminum, sum stendur fyri st\u00f8rsta u\u0301tla\u0301tinum, og ti\u0301 a\u0301liggur eisini landinum at ganga a\u0301 odda i\u0301 arbei\u00f0inum at minka um u\u0301tla\u0301ti\u00f0 og harvi\u00f0 rudda slo\u0301\u00f0 fyri at for\u00f0a fyri herviligu ve\u00f0urlagsbroytingunum."}, {"text_idx": "#000012", "text": "Kring heimin taka b\u00e6\u00f0i stjo\u0301rnir, ve\u00f0urlagsgranskarar og felagsskapir sera v\u00e6l i\u0301mo\u0301ti amerikonsku avger\u00f0ini, sum tey meta kann vera vi\u00f0 til at seta fer\u00f0 a\u0301 gr\u00f8na orkuskifti\u00f0 i\u0301 heiminum sum heild og harvi\u00f0 ste\u00f0ga ella avmarka ve\u00f0urlagsbroytingarnar. Uttan USA er eitt nu\u0301 Pari\u0301s avtalan fra\u0301 2015 um 1,5 stig hitav\u00f8kstur einki verd, ti\u0301 ringt er at fa\u0301a onnur lond at gera i\u0301l\u00f8gur i\u0301 varandi orku, um ikki USA eisini er partur av hesum."}, {"text_idx": "#000013", "text": "I\u0301 lo\u0301garpakkanum er ta\u00f0 serstakliga broytingin fra\u0301 diesel- og bensinbilum til elriknar bilar og flutningsf\u00f8r sum heild, i\u00f0 ver\u00f0ur ra\u00f0fest og sum fer at vera vi\u00f0 til at minka munandi um u\u0301tla\u0301ti\u00f0. Si\u0301\u00f0ani koma vind- og so\u0301lorka, i\u00f0 skulu gera sto\u0301ran mun eisini."}, {"text_idx": "#000016", "text": "Fo\u0301lkatingi\u00f0 vitjar SEV i\u0301 Hu\u0301sahaga"}, {"text_idx": "#000020", "text": "Oljupri\u0301sur uppa\u0301 100 dollarar i\u0301 eygsjo\u0301n"}, {"text_idx": "#000021", "text": "Russland sendir oljutangaskip nor\u00f0ur um Sibiria"}]